Potravinársky a nápojový priemysel Kontrola výrobkov pomáha zabezpečovať dodávky výrobkov, ktoré sú správne, kompletné a bezpečné, a to zvnútra aj zvonku. Tieto systémy poskytujú linkové riešenia na kontrolu výrobkov pri spracovaní a balení mokrých, suchých, čerstvých a mrazených potravín. Pomáhajú zabrániť tomu, aby sa k spotrebiteľom dostali kontaminované výrobky a výrobky s nedostatočnou alebo nadmernou hmotnosťou, a overujú, či výrobky pri odchode z výrobného závodu nemajú žiadne chyby a či vyzerajú dobre. Okrem toho systémy kontroly výrobkov pomáhajú podnikom dodržiavať priemyselné právne predpisy a kódexy správnej praxe vrátane noriem IFS, BRCGS, SQF a FSSC 22000.
Farmaceutické a nutraceutické odvetvie Kontrola výrobkov priamo počas výroby či na konci linky pomáha výrobcom poskytovať svojím zákazníkom neporušené výrobky najvyššej kvality vďaka účinnému a bezpečnému odstraňovaniu kontaminovaných výrobkov, výrobkov s nedostatočnou alebo nadmernou hmotnosťou a neúplných alebo poškodených výrobkov. Spoločnosť METTLER TOLEDO ponúka aj kompletné riešenia pre
serializačné a
agregačné aplikácie, ktoré sú potrebné pre efektívne
programy Track & Trace a ktoré pomáhajú zvyšovať bezpečnosť dodávateľského reťazca a brániť šíreniu falšovaných liekov.
Náš softvér poskytuje kompletné digitálne revízne záznamy, ktoré pomáhajú preukazovať zhodu so všetkými príslušnými predpismi. Pomocou našich
röntgenových kontrolných riešení môžeme takisto podporiť kontrolu kvality zdravotníckych pomôcok.
Kozmetický a chemický priemysel Systémy pre kontrolu výrobkov možno prispôsobiť tak, aby vyhovovali konkrétnym výrobným požiadavkám. Naše najpokročilejšie systémy na kontrolu výrobkov zabudované v linke je možné optimalizovať pre široké spektrum aplikácií a výrobkov, vďaka čomu vám poskytnú úplnú istotu pri kontrole, vážení a triedení nebalených kvapalín, práškov a granúl, až po malé a stredne veľké spotrebné výrobky. Na konci linky je možná aj kontrola finálnych balení, ako sú kartóny a debničky.